|  |  |
| --- | --- |
|  |  |
|  | 30. januar 2026  2025-2598 |

# Til høringsparterne på vedlagte høringsliste

**Forslag til lov om ændring af færdselsloven og lov om godkendelse og syn af køretøjer (Skærpelse af sanktionerne for farlig kørsel og vanvidskørsel, lempelse af klippekortordningen for førere af udrykningskøretøjer, bemyndigelse til dispensation fra færdselsreglerne i forbindelse med gennemførelse af blokvognskørsel og indførelse af regler om Færdselsstyrelsens kontrol og opkrævning af bøder for manglende betaling af vejafgift)**

Transportministeriet forventer i denne kommende folketingssamling at fremsætte vedlagte udkast til ovennævnte lovforslag.

I lovudkastet indgår ændringer af flere bestemmelser i færdselsloven vedrørende forskellige forhold på færdselsområdet. Lovforslaget indebærer en skærpelse af de frakendelsesmæssige sanktioner og konfiskationsreglerne ved spiritus- og narkokørsel, der har medført uagtsomt manddrab eller uagtsom betydelig legemsbeskadigelse, samt en lempelse af klippekortordningen for førere af udrykningskøretøjer. Endvidere foreslås der indført en dispensationsadgang for Vejdirektoratet ved tilladelser til blokvognskørsel samt en ny bestemmelse i synsloven, der giver Færdselsstyrelsen mulighed for at kontrollere og opkræve ubetalte vejafgiftsbøder for udenlandske køretøjer.

Lovforslaget foreslås at skulle træde i kraft den 1. juli 2026.

Ved afgivelse af høringssvar samtykkes til offentliggørelse af hø ringsvaret, herunder afsenders navn og adresse, på bl.a. Hørings portalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Høringsmaterialet kan tilgås på høringsportalen

Transportministeriet skal anmode om eventuelle bemærkninger til lovudkastet senest den 23. februar 2026 med henvisning til sags nummer 2025-2598.